jkorsvik/nowiki_second_scrape_merged huggingface dataset:
Imaginary Heroes

Imaginary Heroes er en amerikansk dramafilm fra 2004, regissert og skrevet av Dan Harris. Filmen handler om en amerikansk forstadsfamilie som får livet snudd på hodet da den eldste sønnen begår selvmord. Sigourney Weaver, Emile Hirsch og Jeff Daniels har hovedrollene.


== Handling ==
Matt Travis er pen, populær og skolens beste svømmer, så alle som kjenner ham blir sjokkerte når han plutselig begikk selvmord. I tiden etterpå sliter familien hans med å komme seg videre etter tragedien, med blandede resultater. Matts mor Sandy forsøker å kommunisere med deres yngre sønnen Tim, men hun lindrer hennes egen følelsesmessige smerte med marihuana.
Deres far Ben, var en perfeksjonist som favoriserte Matt like mye som han ignorerte Tim, og insisterer på å fortsette å dekke bord ved middagsbordet for deres døde sønn, samtidig begynner han å drikke tungt. Til slutt, uten å fortelle hans kone, tar Ben permisjon fra jobben sin og tilbringer dagene på en benk i en park.
Tim, alltid i skyggen av broren sin som den mindre, lite atletiske, mindre dyktigelillebroren, sliter med å komme seg gjennom skolen samtidig som han forsøker å motstå de medisinene som hans beste venn Kyle Dwyer veldig ofte tilbyr ham. Hans søster Penny, er bortreist på college, kommer pliktoppfyllende hjem for sjeldne besøk. Hun forsøker å hjelpe til med å bygge bro over den stadig voksende gapet mellom hennes gjenlevende bror, og foreldrene deres.


== Medvirkende ==

Sigourney Weaver som Sandy Travis
Jeff Daniels som Ben Travis
Emile Hirsch som Tim Travis
Michelle Williams som Penny Travis
Deirdre O'Connell som Marge Dwyer
Ryan Donowho som Kyle Dwyer
Kip Pardue som Matt Travis


== Referanser ==


== Eksterne lenker ==
(en) Imaginary Heroes på Internet Movie Database 
(no) Imaginary Heroes på NRK TV 
(sv) Imaginary Heroes i Svensk Filmdatabas 
(da) Imaginary Heroes i Danmark Nationale Filminstitut 
(fr) Imaginary Heroes på Allociné 
(nl) Imaginary Heroes på MovieMeter 
(en) Imaginary Heroes på AllMovie 
(en) Imaginary Heroes på Turner Classic Movies 
(en) Imaginary Heroes på Rotten Tomatoes 
(en) Imaginary Heroes på Metacritic
Vanlig vingenøtt

Vanlig vingenøtt (Pterocarya fraxinifolia) er et løvfellende tre i valnøttfamilien. 
Den blir opptil 25 m høy og har enten en kort stamme med buede greiner videre oppover, eller flere stammer. Barken er matt grå med ribber. Vinterknoppene er uten skjell. Bladene er spredte, finnete og inntil 60 cm lange. Hannraklene er tykke, gule og 5–12 cm lange. Hunnraklene er 10–15 cm, og blomstene har rosa arr. Frukten er en nøtt omgitt av en sirkelrund vinge.Vanlig vingenøtt vokser i de artsrike euxino-hyrkanske skogene ved sørbreddene av Svartehavet og Det kaspiske hav. Her finnes den på fuktige steder i lavlandet sammen med svartor, påfuglbusk (Parrotia persica), Zelkova carpinifolia, Acer velutinum, agnbøk og ask. Utbredelsen omfatter nordlige Anatolia, Transkaukasia og den iranske kysten mot Det kaspiske hav. Det finnes også små, isolerte bestander i de iranske Zagrosfjellene og ved İskenderunbukta i sørøstlige Tyrkia.Pterocarya fraxinifolia, eller nære slektninger var vanlig i Europa fra miocen til midtre pleistocen. På Island er vingenøtt av europeisk type funnet i lag fra yngre miocen for 9–6 millioner år siden. Pollen fra vingenøtt er funnet i avsetninger fra Holstein-mellomistiden i Polen, Tyskland, Danmark, Nederland og England. Tett skog dominert av dette treslaget dekket landskapet rundt Riano Romano nær Roma for omtrent 300 000 år siden. De yngste italienske funnene er fra isotoptrinn 7. I forrige mellomistid, eem, var arten helt borte fra Europa.


== Referanser ==


== Eksterne lenker ==
(en) Vanlig vingenøtt i Global Biodiversity Information Facility 
(sv) Vanlig vingenøtt hos Dyntaxa 
(en) Vanlig vingenøtt hos NCBI 
(en) Vanlig vingenøtt hos The International Plant Names Index 
(en) Vanlig vingenøtt hos Tropicos 
(en) Kategori:Pterocarya fraxinifolia – bilder, video eller lyd på Wikimedia Commons 
(en) Pterocarya fraxinifolia – galleri av bilder, video eller lyd på Wikimedia Commons 
Pterocarya fraxinifolia – detaljert informasjon på Wikispecies
Krita

Krita er et digitalt tegneprogram tilgjengeliggjort under fri og åpen kildekode og som benyttes for å arbeide med rastergrafikk (bitmap) og vektorillustrasjoner.


== Referanser ==


== Eksterne lenker ==
(en) Offisielt nettsted 
(en) Krita – kategori av bilder, video eller lyd på Commons 
(en) Krita – galleri av bilder, video eller lyd på Commons 
Git prosjektside
Krita på Twitter 
Krita på Facebook 
Krita på Tumblr 
(en) Krita på Mastodon 
Krita på DeviantArt 
Krita på Steam

Krita på openhub.net
Aatu Laitinen

Aatu Laitinen (født 13. september 1853 i Suonenjoki, død 31. desember 1923 i Rovaniemi ) var en finsk prest preget av læstadianismen og salmedikter. Han ble ordinert til prest i Kuopio i 1877 og ble læstadianer i 1881. Han jobbet som prest fram til sin død i 1923.
Laitinen gav ut et kristent magasin som kom ut en gang i måneden i årene 1883–1887. Han skrev også salmer, og er blant annet representert med en salme i Norsk salmebok 2013.
Friedrich Layriz

Friedrich Layriz (født 30. januar 1808 i Nemmersdorf som senere er blitt en del av Goldkronach i Tyskland, død 18. mars 1859 i Unterschwaningen) var en tysk luthersk prest og hymnolog.
Layriz hadde stor betydning for hymnologien gjennom sitt arbeid der han samlet og gjennoppdaget salmer skrevet før opplysningsteologien. Disse var i hovedsak glemt eller sterkt bearbeidet, noe som også gjalt deres polyrytmikk. I 1844 gav han ut den programmatiske Kern des deutschen Kirchenlieds von Luther bis Gellert som fikk stor påvirkning på salmebøkene i Bayern, Tyskland og i det tyskspråklige Nord-Amerika. Dette var ikke en historisk-kritisk utgave, men en bruksbok for menighetssang. Han gjorde også tilføyelser og endringer, slik som 3. og 4. vers på «Det hev ei rose sprunge». Hans tredje vers står i dag i Norsk salmebok 2013. Layriz forsket også på liturgikk.


== Verker ==
CXVII Geistliche Melodien: meist aus dem 16. und 17. Jahrhundert. Bläsing, Erlangen 1839. .2. utgave: Geistliche Melodien meist aus dem 16. und 17. Jahrhundert in ihren ursprünglichen Tönen und Rhythmen: zum Gebrauche für Schule und Haus. Erlangen: Bläsing 1848Offener Sendbrief an die protestantische Geistlichkeit Bayerns diesseits des Rheins in Betreff der Gesangbuchsreform. Bayreuth 1843.
Kern des deutschen Kirchenlieds von Luther bis auf Gellert. Nördlingen 1844Kern des deutschen Kirchengesangs: Eine Sammlung von CC. Chorälen meist aus dem 16. und 17. Jahrhundert in ihren ursprünglichen Tönen und Rhythmen mit alterthümlicher Harmonie vierstimmig zum Gebrauche für Kirche und Haus. C. H. Beck, Nördlingen 1844.
3. utgave under tittelen Kern des deutschen Kirchengesangs, zum Gebrauch evangelisch-lutherischer Gemeinden und Familien. C. H. Beck, Nördlingen 1854.Die Liturgie eines vollständigen Hauptgottesdienstes nach lutherischem Typus nebst Ratschlägen zu deren Wiederherstellung. Nördlingen: C.H. Beck 1849.
225 Melodien deutscher Kirchengesänge: meist aus dem 16. und 17. Jahrhundert, in ihren ursprünglichen Rhythmen und Tönen. M.C. Barthel, St. Louis 1865.
Liturgische Gemeingesänge zum evangelisch-lutherischen Haupt- und Nebengottesdienst. C. H. Beck, Nördlingen 1855.


== Referanser ==


== Eksterne lenker ==
Biografi hos Deutche Biographie
SAI KZ I

SAI KZ I var det første i en rekke av danskkonstruerte og danskbygde fly fra Kramme & Zeuthen, det senere Skandinavisk Aero Industri (SAI). SAI ble først etablert i august 1937, så KZ I er teknisk sett ikke et SAI-bygget fly.


== Historie ==
Karl Gustav Zeuthen designet flyet, og i fellesskap bygde han og Viggo Kramme dette en-persons fly som fløy for første gang den 24. februar 1937 med registreringen OY-DYL. Under andre verdenskrig ble det ikke bygget flere maskiner av typen, og dette eneste eksemplar forsvant i løpet av krigen. Dets skjebne er aldri blitt oppklart.
I 1972 ble det satt igang bygging av en duplikat av KZ I av Gunnar Fjord Christensen, men han fikk aldri gjort prosjektet ferdig pga. sykdom, og i stedet ble flyet solgt til Danmarks Flymuseum i 1977. Her ble duplikaten gjort ferdig, og den 20. november 1988 kunne KZ I igjen sees i luften over Danmark, nå med registreringen OY-KZI. Denne kan stadig sees på flymuseet.


== Utførelse ==
KZ I var et lavvinget en-motors fly med åpen cockpit til én person. Den underliggende konstruksjon var utelukkende av tre med en ytre bekledning av finér. Som motor ble brukt en engelsk ABC Scorpion motor på 38 h/k. (den senere reproduksjonen fikk en større 50 hk motor pga. økt vekt).


== Spesifikasjoner ==
Besetning: 1 pilot
Vingepenn:: 7,20 m
Vingeareal: 8,4 m2
Vekt, tom 192 kg (duplikat: 265 kg)
Maks. vekt: 325 kg
Motoreffekt: 38 h/k (duplikat: 50 h/k)
Toppfart: 100–180 km/t
Marsjfart 160 km/t
Maksimal høyde 5 000 m


== Eksterne lenker ==
(en) SAI KZ I – kategori av bilder, video eller lyd på Commons 
Danmarks Flymuseum information om KZ I
Carl Gotthard Liander

Carl Gotthard Liander (født 1. november 1847, død 24. mai 1916) var en svensk rektor og salmedikter. Han har skrevet salmen «Det går från örtagården till Golgata en väg» som står i Norsk salmebok 2013 på nynorsk og kvensk.


== Referanser ==


== Eksterne lenker ==
Carl Gotthard Liander på svensk Wikisource.
Finn Peter Petersen

Finn Peter Petersen (født 26. mai 1900, død 23. januar 1981 i Mandal) var en norsk lege og sjakkspiller fra Kristiansand. Han åpnet privat praksis i Mandal i 1926, og i årene 1929-1930 var han tilknyttet Solhøgda Tuberkulosehjem i samme by. Han var 1/2 år ved Rogaland Sykehus i 1932, og hadde senere flere mindre engasjementer ved Rikshospitalet (øyeavdelingen og røntgenavdelingen) samt ved Radiumhospitalet. Under okkupasjonen var Petersen aktiv motstandsmann, og deltok i distribusjon av illegale aviser. Med fare for dødsstraff dro han 1945 i skjul til London, og fungerte der som sjef for Det norske legekontor i 4 måneder. Etter krigen hadde han stillinger flere steder, blant andre ved Sentralsykehuset i Kristiansand og ved Farsund sykehus. Fra 1951 frem til han gikk av som pensjonist i 1973 var han røntgenlege ved St. Josephsøstrenes hospital i Kristiansand.
Petersen omtales i jubileumsboken for Norges sjakkforbund, Norske sjakktrekk. Norges Sjakkforbund 100 år 1914-2014 av Øystein Brekke. Her fremgår at Petersen i 1933 presterte å være "én av to som - i et morsomt parti - slo stormester Rudolf Spielmann i en simultanoppvisning i Kristiansand." Og ikke minst: at Petersen er den nordmann som har oppnådd best resultater internasjonalt innen løsning av problemsjakk. Han gikk i 1934 seirende ut av to store løserturneringer i regi av Deutsche Schachzeitung, verdens ledende sjakktidsskrift. Den ene av disse turneringene vant Petersen foran Paul Keres, "sjakkens kronprins", som senere ofte ble regnet som verdens nest beste spiller. – Petersen var også en habil bridgespiller, og har sammen med sin kone Aase f. Johnsen blant annet vunnet andreplass i NM for par.
Petersen ble landskjent i 1959 etter et foredrag han holdt i NRK radio i programserien «Hva jeg mener – hva jeg mente», hvor diverse fremtredende personligheter kom til orde. I egenskap av lege gikk Petersen til angrep på tidens sunnhetsapostler og deres slagord "Drikk melk – helse i hver dråpe!" Petersen mente at man heller burde si "Forderv i hver liter!", og hevdet at det var adskillig sunnere, særlig for eldre mennesker, å ta seg et glass rødvin eller to. Avholdsbevegelsen, som den gang hadde langt større makt enn i dag, likte dette temmelig dårlig. 
Petersen var engasjert innen Rotary og innen lokalpolitikk. Han var formann for Kristiansand Høyre og representerte partiet i bystyret og formannskapet i tilsammen åtte år. 
Finn Peter Petersen var bror til lungespesialisten Arne Petersen og teologen Gunnar Skagestad.


== Referanser ==


== Kilder ==
Øystein Brekke (2014). Norske sjakktrekk. Norges Sjakkforbund 100 år 1914-2014. s. 93. ISBN 8299191629. 
«Lege Finn Petersen til minne», nekrolog i Fædrelandsvennen 26. januar 1981, sign. Jannes
Rudolf Spielmann

Rudolf Spielmann (født 5. mai 1883 i Wien, død  20. august 1942 i Stockholm)  var en internasjonal sjakkmester fra Østerrike. 
Spielmann tilhørte lenge sjiktet av verdens aller beste spillere, og var berømt for sine dristige offerkombinasjoner. Spielmann var av jødisk herkomst, og flyktet til Sverige i etterkant av nazistenes maktovertagelse.


== Referanser ==


== Eksterne lenker ==
(en) Rudolf Spielmann – chessgames.com 
(en) Rudolf Spielmann – OlimpBase 
(en) Rudolf Spielmann – 365Chess.com
Arne Petersen

Arne Reinhardt Petersen (født 12. februar 1896, død 29. august 1972) var en norsk lege fra Kristiansand. 
Han var initiativtager til dannelsen av Norske lungespesialisters forening, og var også foreningens formann mellom 1936–1951. Han var deretter medlem av foreningens Spesialitetskomité i årene 1966-1970. 
Arne Petersen var bror til røntgenlegen Finn Peter Petersen og teologen Gunnar Skagestad.


== Referanser ==
EM i friidrett innendørs 1987

Det 18. EM i friidrett innendørs ble arrangert fra 21. til 22. februar 1987 på Stade Couvert Régional i Liévin i Frankrike. Dette var tredje gang Frankrike var versland, de var det også i 1972 og 1981.


== Menn ==


=== 60 m ===


=== 200 m ===


=== 400 m ===


=== 800 m ===
 


=== 1500 m ===


=== 3000 m ===


=== 60 m hekk ===


=== Høydehopp ===


=== Stavsprang ===


=== Lengdehopp ===


=== Tresteg ===


=== Kulestøt ===


=== 5000 m kappgang ===


== Kvinner ==


=== 60 m ===


=== 200 m ===


=== 400 m ===


=== 800 m ===


=== 1500 m ===


=== 3000 m ===


=== 60 m hekk ===


=== Høydehopp ===


=== Lengdehopp ===


=== Kulestøt ===


=== 3000 m kappgang ===


== Medaljeoversikt ==


== Eksterne lenker ==
Maik Richter - 18. Hallen-Europameisterschaften 21.-22.02.1987 in Liévin / FRA
Gunnar Skagestad

Gunnar Christian Skagestad (født 25. august 1910, død 3. mars 2002) var en norsk teolog fra Kristiansand. Han avla teologisk embetseksamen ved Menighetsfakultetet i 1937, og arbeidet deretter i flere år som middelskolelærer, først på Modum, deretter på Ulefoss. Skagestad var sogneprest i Alta 1946-59, prost i Vest-Finnmark prosti 1950-59, og residerende kapellan i Bakke sogn i nåværende Eiker prosti 1959-67. Han var deretter generalsekretær i Norges Samemisjon i årene 1968 til 1978. 
Skagestad innførte i 1963 ordningen med konfirmantleirskole her i landet, etter at han sommeren i forveien hadde hatt et studieopphold i Finland – finansiert av NRK – og gjort seg kjent med de finske erfaringene med denne typen ordning. Han var forøvrig kyndig i finsk-ugriske språk, og behersket samisk og finsk flytende. Skagestad var også en etterspurt foredragsholder, kjent for sin fine formuleringsevne. 
Gunnar Skagestad var født Petersen, men tok i 1959 navn etter familiegården på Skagestad i Mandal kommune. Imidlertid benyttet han døpenavnet da han forfattet boken Døgnet og evigheten i 1967, som ble utgitt etter at manuset hadde vunnet en romankonkurranse i regi av Ansgar Forlag. 
Skagestad var en ivrig amatørsjakkspiller, og vant ved en anledning sørlandsmesterskapet i lynsjakk. I sin berømte sjakkbok Spillet i mitt liv omtaler dikteren og sjakkentusiasten André Bjerke et sjakkparti med Skagestad  – «en sjakkspillende prest» – i Alta i 1958. Trekkene kommenteres på tysk, språket som ifølge Bjerke er «Caïssas tungemål», og replikkvekslingen hinter til Siegbert Tarrasch' Das Schachspiel, Goethes Faust, Gottfried August Bürgers Lenore og Bram Stokers Dracula.  
Gunnar Skagestad er bror til Finn Peter Petersen og Arne Petersen, samt far til statsviteren og skribenten Odd Gunnar Skagestad og filosofen og forfatteren (Finn) Peter Skagestad.


== Referanser ==


== Kilder ==
Samenes Venn: https://web.archive.org/web/20160307193013/http://www.samemisjonen.no/fileadmin/nettressurser/samenes_venn/2013-02-web.pdf
G. Petersen: Døgnet og evigheten, Ansgar 1967
A. Bjerke: Spillet i mitt liv - en amatør ved sjakkbrettet, Aschehoug 1968, s. 45
Dansk Industrimuseum

Danmarks Industrimuseum ligger på det tidligere elektrisitetsverk- og gassverksområde i Horsens.
Museet ble påbegynt i 1975, åpnet i 1977 og anerkjent som statsmuseum i 1984. Museet har spesialisert seg på arbeider- håndverker og industrikulturen etter 1850. 


== Tidligere industrimuseer ==
På 1800-tallet ble Dansk Industrimuseum opprettet i København men dets samlinger ble overtatt av Danmarks Tekniske Museum  i 1911.


== Se også ==
Industrimuseet Frederiks Værk


== Eksterne lenker ==
Offisielle nettsider
Mount Rittmann

Mount Rittmann er en om lag 8 x 5 km stor kaldera (vulkansk krater) som ligger på Antarktisplatået, like øst for Aviatorbreen og ved toppunktet til Icebreakerbreen i Mountaineer Range i Victoria Land. Den ligger rundt 90 km sørøst for Mount Overlord og nord for Mount Brabec, og reiser seg gradvis til en høyde av mellom 2 400 og 2 600 meter over havet. 
Kalderaen har blitt datert av forskere til å være mellom omkring 0,07 og 4 millioner år gammel. Fumaroleaktivitet kan ses på kanten av kalderaen, og resultatet av tidligere vulkansk aktivitet er lett synlig her. Aktive fumaroler, oppvarmet bakke og mindre is- og snøkoller finnes ved toppen. 
Mount Rittmann ble navngitt av italienere 17. juli 1997 etter den sveitsiske vulkanologen Alfred Rittman (1893–1980), som skrev det klassiske verket Volcanoes and their Activity i 1962.


== Se også ==
Liste over vulkaner i Antarktis


== Referanser ==


== Eksterne lenker ==
Mount Rittmann. Global Volcanism Program. Smithsonian Institution. (engelsk)
Pleiadene (vulkangruppe)

Pleiadene (eng. The Pleiades) er en vulkangruppe bestående av unge, utdødde kjegler og kupler som ligger sørvest for Marinerbreens toppunkt, nord i Victoria Land og nær vestkysten mot Rosshavet i Antarktis. Den ble navngitt av Northern Party fra New Zealand Geological Survey Antarctic Expedition (NZGSAE, 1962-63) etter stjernehopen Pleiadene i stjernebildet Tyren. New Zealand Antarctic Place-Names Committee (NZ-APC) aksepterte navnet og Advisory Committee on Antarctic Names (US-ACAN) gjorde det samme i 1964.Vulkangruppen har sitt høyeste punkt 3 040 meter over havet. Mount Pleiones, en liten trachyttisk stratovulkan, er den sørligste og mest dominerende vulkanen med en høyde som ligger 500 meter over det vide Evans Neve Plateau. Tre kratere ligger på toppen av Mount Pleiones. En rekke andre lavadomer og sinderkjegler med godt bevarte kratere hever seg også over det omkringliggende terrenget. Taygete Cone i Pleiadene er datert til å være 3 000 år gammel og er dermed et av de yngste vulkanske sentrene i Antarktis.


== Se også ==
Liste over vulkaner i Antarktis


== Referanser ==


== Litteratur ==
LeMasurier, W. E. (1990). Volcanoes of the Antarctic Plate and Southern Oceans. American Geophysical Union. s. 512. ISBN 0-87590-172-7. 


== Eksterne lenker ==
The Pleiades. Global Volcanism Program. Smithsonian Institution. (engelsk)
Industrimuseet Frederiks Værk

Industrimuseet Frederiks Værk er et statsanekjent kulturhistorisk museum. Industrimuseet dekker geografisk hele Halsnæs kommune. Museet fikk statsanerkjennelse i 2004. Dets ansvarsområde er nyere tid, med følgende spesialiteter Fabriks- og industrivirksomhet innen for Halsnæs Kommune samt Knud Rasmussens liv og virke nasjonalt  og internasjonalt.
Industrimuseet Frederiks Værk har som mål å samle inn og dokumentere, forske i og fortelle om disse viktige sider av Danmarks historie.
Industrimuseet Frederiks Værk driver en rekke museumsenheter: Arkivet, Arsenalet, Prosjektilmagasinet og Kruttverket i Frederiksværk – samt Knud Rasmussens Hus i Hundested.


== Eksterne lenker ==
Offisielle nettsider
Mount Moulton

Mount Moulton er en bred, isdekt og utdødd skjoldvulkan som ligger 3 078 meter over havet og omkring 18,5 km øst for Mount Berlin i Flood Range i Marie Byrd Land på det antarktiske kontinentet. Vulkanen er egentlig et kompleks bestående av en 25 km lang fjellrygg og to overlappende skjoldvulkaner, med den vestligste toppen som den høyeste. Vulkanen ble oppdaget av United States Antarctic Service (USAS) under overflyvninger i 1940, og er kalt opp etter Richard S. Moulton, sjefshundefører ved West Base og et medlem av kartleggingsgruppen som dro til vestenden av Flood Range i desember 1940. Navnet ble akseptert av Advisory Committee on Antarctic Names (US-ACAN) i 1947.På nordsiden av Mount Moulton er det bratte isfall kalt Moulton Icefalls. Prahl Crags, en rekke bratte steinklipper på om lag 2 750 meters høyde, ligger på sørsiden av Mount Moulton. Lav vokser på fjellet.Mount Moulton er mye eldre enn Mount Berlin, med lavaprøver som er datert til omkring 4 millioner år. Den har derfor mest sannsynlig vært utdødd i en lang periode. I likhet med Mount Berlin er bunnen av Mount Moulton helt omgitt av det vestantarktiske isdekket, og fjelloverflaten stikker opp over isen først på rundt 1 700 meters høyde på nordsiden og 900 meters høyde på sørsiden. Dette isdekket er over 1 800 meter tykt like sør for vulkanen, men isen det består av er likevel langt yngre enn isen som finnes i kalderaen på toppen av vulkanen. Lange iskjerner har nylig blitt hentet ut fra Mount Moulton og antyder en alder på omkring 500 000 år ved datering av de ulike tefralagene i isen.


== Se også ==
Liste over vulkaner i Antarktis


== Referanser ==


== Litteratur ==
LeMasurier, W. E. (1990). Volcanoes of the Antarctic Plate and Southern Oceans. American Geophysical Union. s. 512. ISBN 0-87590-172-7. 


== Eksterne lenker ==
Skiing the Mount Moulton – skimountaineer.com (engelsk)
Berit Ranveig Nilssen

Berit Ranveig Nilssen (født 6. april 1959 i Nesseby) er en samisk politiker som representerer Norske Samers Riksforbund. Fra 1993 til 2005 var hun sametingsrepresentant, gjennom tre perioder.
Nilssen er adjunkt og øvingslærer, bosatt i Nesseby kommune. 
Hun har vært styremedlem i NSR, og styremedlem i Nesseby Lærerlag. I lærerlaget har hun også vært hovedtillitsvalgt.


== Kilder ==
Odd Mathis Hætta: Sametinget i navn og tall : Høsten 1993 - høsten 1997
Odd Mathis Hætta: Sametinget i navn og tall : Høsten 1997 - høsten 2001
Odd Mathis Hætta: Sametinget i navn og tall : Høsten 2001 - høsten 2005
Knud Rasmussens Hus

Knud Rasmussens Hus i Hundested er i dag innrettet som minnestue for Danmarks berømte polarforsker Knud Rasmussen. Her er det anledning for å oppleve minner fra Knud Rasmussens videnskapelige ekspedisjoner i Grønland.
Til huset hører et over 25 000 m² stort naturområde ut mot Kattegat og i umiddelbar tilknytning til Spodsbjerg fyr.
Knud Rasmussens Hus er en del av Industrimuseet Frederiks Værk.


== Eksterne lenker ==
Offisielt nettsted 
(en) Knud Rasmussens Hus – kategori av bilder, video eller lyd på Commons 
Knud Rasmussens Hus
Galleria Kunstfestival

Galleria Kunstfestival er en norsk kunstfestival som arrangeres i Mosjøen, med hovedvekt på visuell kunst.
Galleria har blitt arrangert årlig siden 2006. Festivalen varer i én uke og er sentrert rundt Sjøgata (Mosjøen) i Mosjøen. I samarbeid med Galleria avholdes det samme uke en rekke andre arrangementer som blant annet filmfestivalen Filmeria og musikkurset Toppen Internasjonale Sommermusikkskole. I 2019 går festivalen sammen med ByfestVeko og Toppenkurset om å danne Festspillene på Helgeland.Under festivalen i 2010 gjorde Olaf Storø (med hjelpere) et verdensrekordforsøk på å lage verdens lengste kunsttrykk.


== Hovedkunstnere ==
2018: Therese Myran
2017:
2016: Alvin Jensvold
2015: Lasse Berre 
2014: Tage Lundin 
2013: Eva Harr 
2012: Marit Skog og Karl Patrick Stedenfeldt.
2011: Inger Sitter 
2010: Kristine Maudal 


== Inviterte kunstnere ==
2019: Linda Oloey, Bjørnar Pedersen, Stig-Ove Sivertsen og Fred Endresen, Randi Rønning, samt den samiske utstillingen "Illumination" 


== Referanser ==


== Eksterne lenker ==
Offisielt nettsted
Jon Erland Balto

Jon Erland Balto (født 26. januar 1962 i Karasjok) er en samisk politiker som representerer Senterpartiet. Fra 2001 til 2005 var han sametingsrepresentant.Balto er ingeniør, bosatt i Tana.  
Han har vært styremedlem i kulturutvalget i Tana og medlem av Samisk parlamentarisk råd.


== Referanser ==


== Kilder ==
Odd Mathis Hætta: Sametinget i navn og tall : Høsten 2001 - høsten 2005